ศิริราชให้บริการผู้ป่วยผ่านออนไลน์
ศ.นพ.ประสิทธิ์ วัฒนาภา คณบดีคณะแพทยศาสตร์ศิริราชพยาบาล มหาวิทยาลัยมหิดล (มม.) เปิดเผยว่า รพ.ศิริราช ได้เปิดบริการผู้ป่วยนอกแบบใหม่ (OPD New Normal) โดยสามารถพบแพทย์ออนไลน์รวมทั้งติดตามคิวตรวจ คิวชำระเงิน และรับยาทางไปรษณีย์ได้ ผ่านแอปพลิเคชัน Siriraj Connect เพื่อลดระยะเวลาการอยู่ในโรงพยาบาลให้สั้นที่สุด ลดความแออัด และลดความเสี่ยงต่อการติดเชื้อ ผู้ป่วยที่ใช้บริการพบแพทย์ออนไลน์นี้จะต้องเป็นผู้ป่วยที่มีนัดหมายและมีอาการคงที่ รักษาต่อเนื่องที่ รพ.ศิริราช ซึ่งบริการแบบใหม่นี้ได้พัฒนาระบบมาเกือบปีเพื่ออำนวยความสะดวกให้กับผู้ป่วย เป็นมิติใหม่การบริการที่เป็นต้นแบบให้กับ รพ.อื่นๆด้าน รศ.นพ.วิศิษฎ์ วามวาณิชย์ ผอ.รพ.ศิริราช กล่าวว่า รพ.ศิริราชได้ทดลองระบบดังกล่าวกับคนไข้ 2000-3000 รายแล้ว ผลตอบรับ 90% มีความพึงพอใจ สิ่งสำคัญของการพบแพทย์ออนไลน์ผู้ป่วยต้องใช้งานผ่านแอปพลิเคชัน Siriraj Connect และ Line เข้าร่วมได้ 2 ช่องทางคือ1.แจ้งความประสงค์ผ่านแอปพลิเคชัน Siriraj Connect หรือติดต่อทางโทรศัพท์ 0-2414-2000 เพื่อประเมินการใช้งานและ 2.แพทย์คัดเลือกผู้ป่วยตามเกณฑ์ที่เหมาะสมในการเข้ารับบริการ กรณีที่ผู้ป่วยไม่สามารถดาวน์โหลดแอปพลิเคชัน Siriraj connect สามารถให้ญาติหรือผู้ดูแลใกล้ชิดที่อยู่กับผู้ป่วย หรืออยู่คนละจังหวัดทำการดาวน์โหลดลงทะเบียนและทำธุรกรรมอื่นๆ แทนผู้ป่วยได้ และให้ผู้ป่วยใช้ LINE หรือพูดคุยผ่านทางโทรศัพท์กับแพทย์ขณะที่ รศ.นพ.เชิดชัย นพมณีจำรัสเลิศ รอง ผอ.รพ.ศิริราช กล่าวว่า การเข้าพบแพทย์ออนไลน์แบ่งเป็น 3 ขั้นตอนหลักคือ1.ผู้ป่วยเตรียมความพร้อมก่อนพบแพทย์ออนไลน์ โดยดาวน์โหลดแอป Siriraj Connect พร้อมตรวจสอบและปรับปรุงข้อมูลส่วนตัวให้ถูกต้อง2.ผู้ป่วยพบแพทย์ออนไลน์ผ่านวิดีโอคอลบนแอปพลิเคชัน Line โดยจะได้รับการติดต่อจากพยาบาลคลินิก 1 ครั้งเพื่อพบแพทย์ และพบเภสัชกรอีก 1 ครั้ง (ในกรณีที่แพทย์สั่งยาให้ผู้ป่วย) เพื่อแนะนำการใช้ยาและยืนยันที่อยู่สำหรับการจัดส่งยาทางไปรษณีย์และ 3. ชำระเงินและรอรับยาทางไปรษณีย์ ทั้งนี้ ดูข้อมูลเพิ่มเติมทาง YouTube Channel ศิริราชพบแพทย์ออนไลน์ หรือ โทร. 0-2414-2000 กด 1.
 รพ.ศิริราช ได้เปิดบริการผู้ป่วยนอกแบบใหม่ (OPD New Normal) โดยสามารถพบแพทย์ออนไลน์รวมทั้งติดตามคิวตรวจ คิวชำระเงิน และรับยาทางไปรษณีย์ได้ ผ่านแอปพลิเคชัน Siriraj Connect
โรงพยาบาลศิริราช,พบแพทย์ออนไลน์,หาหมอออนไลน์,Siriraj Connect,แอปพลิเคชัน Siriraj Connect,โควิด-19,ข่าววันนี้,การศึกษา